Diari Oficial de la Generalitat Valenciana


Sumari del DOGV 7950, del 03-01-2017 (2017/10)

RESOLUCIÓ de 29 de desembre de 2016, del conseller d'Educació, Investigació, Cultura i Esport, per la qual s'estima favorablement el recurs de reposició presentat per l'Agrupació Musical d'Alfara del Patriarca contra la Resolució de 24 de novembre de 2016, de la Direcció General de Formació Professional i Ensenyaments de Règim Especial, per la qual es concedeixen subvencions destinades a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2016, convocades per Resolució de 17 d'agost de 2016, de la Direcció General de Formació Professional i Ensenyaments de Règim Especial.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7950

Data del DOGV
:   03-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/10


Data del document
:   29-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 29 de desembre de 2016, del conseller d'Educació, Investigació, Cultura i Esport, per la qual s'estima favorablement el recurs de reposició presentat per l'Agrupació Musical d'Alfara del Patriarca contra la Resolució de 24 de novembre de 2016, de la Direcció General de Formació Professional i Ensenyaments de Règim Especial, per la qual es concedeixen subvencions destinades a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2016, convocades per Resolució de 17 d'agost de 2016, de la Direcció General de Formació Professional i Ensenyaments de Règim Especial. [2017/10]  
  
Vist el recurs de reposició presentat per registre d'entrada el dia 21 de desembre de 2016, per Concepción Rodríguez García amb DNI 50293231X, en qualitat de representat legal de l'entitat Agrupació Musical d'Alfara del Patriarca, amb CIF T32890706, interposat davant del conseller d'Educació, Investigació, Cultura i Esport, contra la Resolució de 24 de novembre de 2016, de la Direcció General de Formació Professional i Ensenyaments de Règim Especial, per la qual l'Escola de Música Agrupació Musical d'Alfara del Patriarca (codi de centre 05659102), és beneficiària d'una subvenció de 2.917,48 ?, i considerant els següents:  
  
Fets  
  
1. Mitjançant Resolució de 17 d'agost de 2016, de la Direcció General de Formació Professional i Ensenyaments de Règim Especial, es convoquen subvencions a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2016. En l'apartat cinqué d'aquesta convocatòria s'assenyalaven els criteris de valoració de les sol·licituds.  
2. Amb data de 8 de setembre de 2016, l'Escola de Música Agrupació Musical d'Alfara del Patriarca realitzà el tràmit telemàtic, tal i com consta en el justificant de la sol·licitud de subvenció.  
3. Amb data de 9 de setembre de 2016, es registra la presentació de la sol·licitud en la Conselleria d'Educació, Investigació, Cultura i Esport.  
4. Amb data de 30 de setembre de 2016, s'envia al sol·licitant un requeriment d'esmena de la documentació que es devia aportar d'acord amb el que assenyala l'apartat quart de la resolució de convocatòria.  
  
5. Amb data de 6 d'octubre de 2016, l'Agrupació Musical d'Alfara del Patriarca presenta, per registre d'entrada de la Conselleria d'Educació, Investigació, Cultura i Esport, la documentació requerida.  
  
6. Vistes les sol·licituds presentades, després d'estudi i valoració, i sent objecte de requeriment aquelles que es va considerar oportú, i la proposta de concessió de subvencions que eleva la Comissió de Valoració i Selecció, constituïda i reunida el dia 4 de novembre de 2016 a aquest efecte, amb data de 28.11.2016, es publica en el Diari Oficial de la Generalitat Valenciana, la Resolució de 24 de novembre de 2016, de la Direcció General de Formació Professional i Ensenyaments de Règim Especial, per la qual l'Escola de Música Agrupació Musical d'Alfara del Patriarca (codi de centre 95140196), és beneficiària d'una subvenció de 2.917,48 ?.  
7. Efectuada la revisió de l'expedient de sol·licitud de subvenció incoat, i segons el que s'ha exposat en el recurs de reposició interposat, s'ha pogut comprovar que en la documentació aportada a l'efecte d'atendre el requeriment de document, notificat al sol·licitant, constava l'annex VI Indicadors d'Avaluació, degudament emplenat, per la qual cosa es pot determinar que efectivament s'ha produït un error en la valoració de la sol·licitud i per tant, s'ha de revisar la puntuació obtinguda per aquesta escola de música en la part baremable de la valoració de la sol·licitud (punt 4 de l'apartat cinqué de la Resolució de 17 d'agost de 2016, de la Direcció General de Formació Professional i Ensenyaments de Règim Especial, de convocatòria d'aquestes subvencions), passant aquesta de 0,36 punts a 3,36 punts.  
  
Fonaments de dret  
  
1. Considerant el procediment de concessió d'aquestes subvencions d'acord amb el que es dicta a l'Ordre 42/2016, de 3 d'agost, del conseller d'Educació, Investigació, Cultura i Esport, per la qual s'aproven les bases reguladores de les subvencions a centres d'ensenyament no reglat de música i de dansa, dependents de corporacions locals o d'entitats privades sense ànim de lucre de la Comunitat Valenciana.  
  
2. Considerant els criteris objectius i la quantia individualitzada per a l'atorgament de la subvenció assenyalats a l'article 6 de les bases reguladores d'aquestes subvencions.  
3. Considerant l'apartat cinqué, criteris de valoració de les sol·licituds, de la Resolució de 17 d'agost de 2016, de la Direcció General de Formació Professional i Ensenyaments de Règim Especial, per la qual es convoquen subvencions a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2016.  
  
4. Considerant el que dicta la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Estimar favorablement el recurs potestatiu de reposició interposat per Concepción Rodríguez García amb DNI 26944829N, en qualitat de representat legal de l'entitat Agrupació Musical d'Alfara del Patriarca, amb CIF W21291096, titular de l'Escola de Música Agrupació Musical d'Alfara del Patriarca (codi de centre 94049492), contra la Resolució de 24 de novembre de 2016, de la Direcció General de Formació Professional i Ensenyaments de Règim Especial, per la qual aquesta escola de música és beneficiària d'una subvenció de 2.917,48 ?, ja que s'ha pogut comprovat de manera fefaent que s'ha presentat tota la documentació requerida en la convocatòria i per tant, s'ha procedit a revisar la puntuació obtinguda per aquesta escola de música en la part baremable de la valoració de la sol·licitud (punt 4 de l'apartat cinqué de la Resolució de 17 d'agost de 2016, de la Direcció General de Formació Professional i Ensenyaments de Règim Especial, de convocatòria d'aquestes subvencions), passant aquesta de 0,36 punts a 3,36 punts.  
  
  
Segon  
Aprovar un augment de 4.004,43 - a la subvenció concedida per a l'exercici 2016, a l'Escola de Música Agrupació Musical d'Alfara del Patriarca sobre la quantia inicial de 2.917,48 ?, de manera que la quantitat total concedida ascendeix a 6.921,91 ?.  
  
Tercer  
Donat que la beneficiària d'aquesta subvenció ha realitzat la pertinent justificació de les despeses efectuades en el curs escolar 2015-2016, conforme al punt 2 de l'apartat segon de la Resolució de 24 de novembre de 2016, de la Direcció General de Formació Professional i Ensenyaments de Règim Especial, la concessió de la subvenció s'efectuarà de manera immediata.  
  
Quart  
Contra aquesta resolució que posa fi a la via administrativa es podrà interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, a comptar de l'endemà del dia que es notifique la resolució expressa del recurs de reposició o que aquest haja d'entendre's presumptament desestimat.  
  
València, 29 de desembre de 2016.- El conseller d'Educació, Investigació, Cultura i Esport: Vicent Marzà Ibáñez.